Spojená škola, Jána Vojtaššáka 13, Žilina

MDD v ŠKD
2019-06-11 13:30 - 15:00 (Europe/Bratislava)
V školskom klube detí budeme dňa 6. 6. 2019 oslavovať MDD počas zábavného popoludnia.

Exkurzia v Súkromnej praktickej škole, Bánová -Žilina I.
2019-06-11 08:00 - 12:00 | Súkromná praktická škola, Do Stošky 8, Žilina, 01004, Slovenská republika
Dňa 11. 6. sa triedy zapojené do projektu „Príprava na ďalšie vzdelávanie žiakov s mentálnym postihnutím“ zúčastnia exkurzie v Súkromnej praktickej škole, Bánová -Žilina.

Dopravné ihrisko
2019-06-10 08:00 - 2019-06-12 17:00 | Dopravné ihrisko, Vlčince, Žilina, 01008, Slovenská republika
Naši žiaci sa zúčastnia vyučovania dopravnej výchovy na Multifunkčnom detskom dopravnom ihrisku v Žiline.

Exkurzia v Praktickej škole v Bytči
2019-06-10 08:00 - 12:00 | SŠI Bytča, Mičurova 367/3, Bytča, 01401, Slovenská republika
Dňa 10. 6. sa triedy zapojené do projektu „Príprava na ďalšie vzdelávanie žiakov s mentálnym postihnutím“ zúčastnia exkurzie v Praktickej škole v Bytči, ktorá je súčasťou SŠI Bytča.

Škola v prírode
2019-06-03 - 2019-06-07 | Penzion Štefánik, 393, Súľov - Hradná, 01352
Žiaci 2. A a 3. A sa v dňoch 3. – 7. 5. 2019 zúčastnia školy v prírode v Penzióne Štefánik v Súľove. Počas pobytu je pre žiakov pripravený pestrý program ako výlet do mesta Bytča, jazdenie na koni, návšteva pamätnej izby, lesná pedagogika a opekačka.

MDD v škole
2019-05-31 08:00 - 12:00
Dňa 31. 5. 2019 oslávime MDD v škole netradičným spôsobom. Žiaci strávia spolu dopoludnie v prírode (ak nám to počasie dovolí) a obdaria sa navzájom malým zdravým darčekom.

Čítajme si
2019-05-30 09:00 - 09:30 | Krajská knižnica v Žiline, Ul. A.Bernoláka 47, Žilina, 01177, Slovenská republika
Žiaci 8. A a 10. B sa zúčastnia podujatia „Čítajme si …“ v Literárnom parku za Krajskou knižnicou v Žiline.

Puzzliáda v Ostrave
2019-05-30 | Zákoladní škola speciální, Těšínská 41/98, Ostrava, 71000, Česká republika
Dňa 30. 5. sa naši žiaci: Matej Martinický, Darinka Laščiaková, Šimon Pažický a Lenka Janičkovičová s pani učiteľkou PaedDr. Oľgou Uhliarikovou zúčastnia mestského kola v skladaní puzzle v Základní škole speciální v Ostrave.

Cestou necestou
2019-05-28 08:00 - 13:00 | Areál športu a oddychu, Slovanská 62/7, Turzovka, 02354, Slovenská republika
Dňa 28. 5. 2019 sa dvaja žiaci školy zúčastnia podujatia „Cestou necestou“, ktoré organizuje Špeciálna základná škola v Turzovke – Stred v spolupráci s CVČ Turzovka.

Konferencia 14. 5. 2019
2019-05-14 08:30 - 12:30
Dňa 14. 5. 2019 organizovala naša škola konferenciu s názvom „Možnosti vzdelávania žiakov s mentálnym postihnutím“ s kódom 304011C854. Konferencie sa zúčastnili pozvaní hostia z OÚ Žilina pani Mgr. Janka Černická, zo Štátnej školskej inšpekcie pani inšpektorka Mgr. Jozefína Šarlayová, z UK PDF v Bratislave Mgr. Michal Zemko, MBA, kolegovia z partnerskej Základní školy speciální v Slezskej Ostrave Mgr. Josef Hartoš a Mgr. Petra Poláčková. V úvode konferencie vystúpili žiaci našej školy s krátkym kultúrnym programom a následne boli odprezentované aktivity a skúsenosti z projektu pod názvom „Príprava na ďalšie vzdelávanie žiakov s mentálnym postihnutím“. Medzi aktívnymi účastníkmi boli zástupcovia OU a PŠ z Bytče, Žiliny, Kysuckého Nového Mesta a Žiliny – Bánovej, ktorí informovali o možnostiach vzdelávania na svojich školách. Psychologička a výchovná poradkyňa našej školy a CŠPP informovali o podmienkach vzdelávania na OU a PŠ po ukončení primárneho vzdelávania žiakov.
Konferencie sa zúčastnili rodičia, odborníci zo špeciálnych škôl, rovnako aj učitelia a výchovní poradcovia z bežných škôl.
Všetkým aktívnym a pasívnym účastníkom ďakujeme za ich účasť. Rovnako ďakujeme všetkým, ktorí sa podieľali na príprave konferencie.
Odkaz na program a pozvánku
